Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2473

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 4-16 kredit műtermi általános és kutatásra alapozó tárgy- és formatervezési gyakorlatok, korszerű kutatás- és tervezésmódszertani ismeretek, jogi ismeretek, gazdaság- és társadalomtudományi, továbbá menedzsment ismeretek. 8.2. A szakmai törzsanyag kötelező ismeretkörei: 16-30 kredit szakági és szakelméleti ismeretek: innovatív anyagok és technológiák, verbális és vizuális prezentáció, betű és tipográfia, tervezéselmélet, a fenntartható tervezés és az egyetemes, illetve befogadó tervezés alapelvei, a designkultúra tárgyai (művészet- és designtörténet, művészet- és designfilozófia) és társadalomtudományi ismeretek. 8.3. A szakmai törzsanyag kötelezően választható ismeretkörei: 74-100 kredit differenciált szakmai ismeretek: 54-80 kredit bútor-formatervezés szakirány bútor-formatervezési műtermi gyakorlatokba integrált funkció-, anyag-, szerkezet- és formakutatások, trendkutatás és bútor-formatervezési stratégiák, innovatív és intelligens anyag- és technológiaismeret, bútor-szerkezettan, kortárs bútortörténet. formatervezés szakirány termék-formatervezési műtermi gyakorlatokba integrált célkutatások, formatervezési stratégiák és módszerek, termékkonstrukciós és termék-rendszerelméleti ismeretek, innovatív és intelligens anyag- és technológiaismeret, fenntartható tervezés, modern designtörténet. jármű-formatervezés szakirány jármű-formatervezési műtermi feladatokba integrált plasztikai és rajzi gyakorlatok, szakirányú kutatások, valamint járműkonstrukciós és közlekedésbiztonsági alapismeretek, környezetvédelem és ökológia, autóipari modellezési ismeretek (clay-technika), számítógépes (CAD) tervezési ismeretek, járműtörténet. diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes